*Projekts*

LATVIJAS REPUBLIKAS MINISTRU KABINETS

2020. gada \_\_\_\_.\_\_\_\_\_\_\_\_\_\_\_\_ Rīkojums Nr. \_\_\_

Rīgā (prot. Nr. \_\_ \_\_\_.§)

# Par Attīstības sadarbības politikas pamatnostādnēm

# 2021.–2027. gadam

1. Apstiprināt Attīstības sadarbības politikas pamatnostādnes 2021.–2027. gadam (turpmāk – pamatnostādnes).
2. Noteikt Ārlietu ministriju par atbildīgo institūciju pamatnostādņu īstenošanā, bet par līdzatbildīgajām institūcijām – Aizsardzības ministriju, Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Pārresoru koordinācijas centru, Vides aizsardzības un reģionālās attīstības ministriju, Zemkopības ministriju un Centrālo finanšu un līgumu aģentūru.
3. Par pamatnostādņu īstenošanu līdzatbildīgajām institūcijām līdz 2024. gada 1. jūnijam iesniegt Ārlietu ministrijā pārskatu par pamat­nostādnēs noteikto uzdevumu un pasākumu izpildes gaitu un rezultātiem.
4. Ārlietu ministram līdz 2024. gada 1. jūlijam iesniegt Ministru kabinetā informatīvo ziņojumu par pamatnostādņu īstenošanas starpposma novērtējumu.
5. Pamatnostādņu īstenošanā līdzatbildīgajām institūcijām 2021. gadā pamatnostādnēs ietverto pasākumu īstenošanu nodrošināt piešķirto valsts budžeta līdzekļu ietvaros.
6. Uzdot Ārlietu ministrijai izstrādāt attīstības sadarbības politikas plānus 2021.-2023. gadam un turpmākiem trīs gadu plānošanas periodiem pamatnostādņu īstenošanai līdz kārtējā perioda pirmā gada 1. martam.
7. Jautājumu par papildu valsts budžeta līdzekļu piešķiršanu 2022. un turpmākajos gados skatāms Ministru kabinetā likumprojekta “Par valsts budžetu 2022. gadam” un likumprojekta “Par vidēja termiņa budžeta ietvaru 2023., 2024. un 2025. gadam” sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieteikumiem un saskaņā ar Ministru kabineta 2020. gada 8. aprīļa rīkojumu Nr. 173 "Par konceptuālo ziņojumu "Par attīstības sadarbībai paredzētā finansējuma palielināšanu 2021.–2025. gadā"".
8. Atzīt par spēku zaudējušu ar Ministru kabineta 2016. gada 14. septembra rīkojumu Nr. 523 "Par Attīstības sadarbības politikas pamatnostādnēm 2016.–2020. gadam" (Latvijas Vēstnesis, 2016, 180.nr.).

## Ministru prezidents A. K. Kariņš

Ārlietu ministrs E. Rinkēvičs

Vīza:

Valsts sekretārs A. Pelšs